ธปท.เตรียมขายพันธบัตร5.5หมื่นล้านดูแลสภาพคล่อง
ธปท.เตรียมขายพันธบัตร 5.5 หมื่นล้านบาท ในวันที่ 9 ก.ย.นี้ เพื่อทำหน้าที่ดูแลสภาพคล่องในระบบเศรษฐกิจให้อยู่ในระดับเหมาะสม
8 ก.ย. 2559

ธปท.เตรียมขายพันธบัตร 5.5 หมื่นล้านบาท ในวันที่ 9 ก.ย.นี้ เพื่อทำหน้าที่ดูแลสภาพคล่องในระบบเศรษฐกิจให้อยู่ในระดับเหมาะสม
นางจันทวรรณ สุจริตกุล ผู้ช่วยผู้ว่าการ สายตลาดการเงิน ธนาคารแห่งประเทศไทย(ธปท.) ได้ออกประกาศกำหนดแผนการออกขายพันธบัตรธนาคารแห่งประเทศไทย ประเภทอายุไม่เกิน 15 ประจำเดือนก.ย.ปีนี้ โดยจะออกประมูลขายพันธบัตรรุ่น พ. 36/14/59 วงเงิน 5.5 หมื่นล้านบาท ในวันที่ 9 ก.ย.นี้ โดยพันธบัตรดังกล่าวมีอายุ 14 วัน ครบกำหนดชำระเงินวันที่ 13 ก.ย. 59 และครบกำหนดอายุพันธบัตรในวันที่ 27 ก.ย. 59
ทั้งนี้ การออกขายพันธบัตร ธปท.เป็นการทำหน้าที่ของธนาคารกลางที่ต้องดูแลสภาพคล่องในระบบให้เหมาะสม หากมีมากเกินไปก็ต้องออกขายพันธบัตรเพื่อดูดสภาพคล่องกลับเข้าไป หากสภาพคล่องน้อยก็ต้องซื้อคืนพันธบัตรและปล่อยสภาพคล่องออกไปสู่ระบบ เนื่องจากต้องให้สภาพคล่องอยู่ในระดับที่เหมาะสมและสอดคล้องกับอัตราดอกเบี้ยนโยบาย ซึ่งปัจจุบันอยู่ที่ 1.5% อย่างไรก็ดีในช่วงที่ผ่านมาธปท.ต้องออกพันธบัตรดูดสภาพคล่องมาอย่างต่อเนื่อง เฉพาะธุรกรรมซื้อคืนพันธบัตรแบบทวิภาคีของ ธปท.ในวันที่ 8 ก.ย.ธปท.ขายพันธบัตรรวม 9.5 แสนล้านบาท